अमित शाह ने लिया ममता बनर्जी को बंगाल से बेदखल करने का संकल्प | Instant ख़बर
अमित शाह ने लिया ममता बनर्जी को बंगाल से बेदखल करने का संकल्प
कोलकाता: भाजपा अध्यक्ष अमित शाह ने आज कोलकाता के मायो रोड पर एक रैली को संबोधित किया। इस रैली के दौरान भारी भीड़ देखकर भाजपा अध्यक्ष अमित शाह काफी गदगद नजर आए और कहा कि ‘सभा स्थल पर मौजूद जनसैलाब यही संदेश दे रहा है कि इस बार पश्चिम बंगाल में कमल खिलेगा।’ भाजपा अध्यक्ष ने कहा कि बंगाल की जनता बदलाव चाहती है। रैली को संबोधित करते हुए भाजपा अध्यक्ष ने राज्य की मुख्यमंत्री ममता बनर्जी पर खूब निशाना साधा। ममता बनर्जी सरकार ने राज्य में लॉ एंड ऑर्डर खत्म कर दिया है। यहां बस अपराधियों का बोलबाला है। जब तक ममता बनर्जी को बंगाल से बेदखल नहीं किया गया, तब तक भाजपा की 19 राज्यों में सरकार बेमानी है।